Iris Mittenaere

Si Iris Mittenaere (ipinanganak noong 25 Enero 1993) ay isang Pranses na TV host, modelo at beauty queen na kinoronahan bilang Miss Universe 2016. Siya ang pangalawang Miss Universe mula sa Pransiya pagkatapos ni Christiane Martel, na kinoronahan bilang Miss Universe 1953. Si Mittenaere ay dati nang kinoronahang Miss France 2016.

 Buhay at pag-aaral 
Si Mittenaere ay ipinanganak noong 25 Enero 1993 sa Lille, Pransiya sa mga magulang na sina Yves Mittenaere, isang guro ng kasaysayan at heograpiya sa elementarya, at Laurence Druart na isang guro sa mababang paaralan at isang museum guide. Mayroon siyang dalawang kapatid na sina Baptiste at Cassandre, at isang hating-kapatid na si Manon. Naghiwalay ang kanyang magulang noong siya ay tatlong taong-gulang pa lamang. 

Nag-aral si Mittenaere sa Steenvoorde kung saan siya ay naninirahan kasama ang kanyang ina. Nagtapos siya mula sa lycée na may honors. Matapos magtapos, lumipat si Mittenaere sa Lille kung saan nag-aaral ito ng dentisterya sa Lille 2 University of Health and Law. Siya ay nasa kanyang ikalimang taon ng kanyang dental surgery fellowship noong siya ay lumahok sa Miss France.  

 Mga paligsahan ng kagandahan 
link=https://en.wikipedia.org/wiki/File:Iris_Mittenaere.jpg|left|thumb|Si Mittenaere sa kasagsagan ng Miss Burgundy 2016.

 Miss France 2016 
Matapos manalo bilang Miss Flandre 2015 noong 2 Mayo 2015 sa Bailleul, sumali si Mittenaere sa Miss Nord-Pas-de-Calais 2015 regional pageant sa Orchies, na kanyang napanalunan noong 26 Setyembre 2015. Bilang Miss Nord-Pas-de-Calais 2015, lumahok si Mittenaere sa Miss France 2016 na naganap sa Lille, Pransiya noong 19 Disyembre 2015, kung saan siya ay nagwagi bilang Miss France 2016. Siya ay kinoronahan ni Miss France 2015 Camille Cerf na dating naging Miss Nord-Pas-de-Calais 2014.

Bilang Miss France, itinaguyod ni Mittenaere ang kalinisan sa bibig at naglunsad ng kampanya ng kamalayan para sa kalusugan ng bibig. Lumahok siya sa mga programa ng kamalayan sa kalinisan sa bibig sa mga paaralang Pranses na nagta-target sa mga batang mag-aaral.

Sa panahon ng kanyang katungkulan bilang Miss France 2016, nakapaglakbay si Mittenaere sa iba't-ibang lungsod sa Pransiya, maging na rin sa mga bansang Tsina, Italya, Moroko, Alemanya, Baybaying Garing, at ang rehiyon ng Karibe.

Sa pagtatapos ng kanyang panunungkulan bilang Miss France 2016, kinoronahan niya si Alicia Aylies ng Guyanang Pranses bilang Miss France 2017 sa Lille noong 17 Disyembre 2016.

 Mga sanggunian 

 Mga panlabas na kawing 

 IManon. Naghiwalay ang kanyang magulang noong siya ay tatlong taong-gulang.ris Mittenaere sa Instagram
 Iris Mittenaere sa Miss Universe Official Website  

Kategorya:Nabubuhay na mga tao
Kategorya:Ipinanganak noong 1993
Kategorya:Mga pinagmulan sa wikang Pranses ng CS1 (fr)